Puola olympialaisissa – Wikipedia
Puola olympialaisissa
Malline- tai tiedostomuutokset tässä versiossa odottavat arviointia (ohje). Sivun vakaa versio on katsottu 9. kesäkuuta 2014.
Maakoodi POL
Kotisivu www.pkol.pl
72 Hopeaa
92 Pronssia
138 Yhteensä
Puola osallistui olympialaisiin ensimmäisen kerran Chamonix'n 1924 talviolympialaisissa. Siitä lähtien maa on osallistunut kaikkiin olympialaisiin lukuun ottamatta Los Angelesin 1984 kesäkisoja, joita se boikotoi. Ensimmäiset mitalinsa maa saavutti Pariisin 1924 kesäolympialaisissa ja ensimmäisen kultamitalinsa Amsterdamin 1928 kesäolympialaisissa. Kaikkiaan maa on saavuttanut 299 mitalia.
Puola on saanut olympiamitaleja yli 20 urheilumuodossa. Eniten kultamitaleja maalla on yleisurheilusta ja nyrkkeilystä. Yksittäisistä urheilijoista eniten kultamitaleja ovat voittaneet kävelijä Robert Korzeniowski (4 kultaa) ja pikajuoksija Irena Szewińska (3 kultaa). Kahteen kultamitaliin ovat kesäolympialaisissa yltäneet yleisurheilijat Józef Szmidt (1960–1964) ja Tomasz Majewski (2008–2012), ampujat Józef Zapędzki (1968–1972) ja Renata Mauer (1996–2000), soutajat Robert Sycz ja Tomasz Kucharski (2000–2004), painonnostaja Waldemar Baszanowski (1964–1968), nyrkkeilijä Jerzy Kulej (1964–1968), miekkailija Witold Woyda (1972), judoka Waldemar Legień (1988–1992), painija Andrzej Wroński (1988–1996) sekä nykyaikainen viisiottelija Arkadiusz Skrzypaszek (1992). Maan ensimmäinen olympiavoittaja oli kiekonheiton Amsterdamissa 1928 voittanut Halina Konopacka.
Talviolympialaisissa Puola on saavuttanut 20 mitalia, joista kuusi on peräisin Vancouverin 2010 kisoista ja toiset kuusi Sotšista 2014. Justyna Kowalczyk voitti 30 kilometrin hiihdon Vancouverissa 2010 ja 10 kilometrin hiihdon Sotšissa 2014. Mäkihyppääjä Kamil Stoch voitti kaksi henkilökohtaista kultamitalia Sotšissa 2014. Lisäksi talviolympialaisissa kultamitaleille ovat yltäneet mäkihypyn Sapporossa 1972 voittanut Wojciech Fortuna ja 1 500 metrin pikaluistelun Sotšissa voittanut Zbigniew Bródka.
Puolan olympiamitalit urheilumuodoittain[muokkaa | muokkaa wikitekstiä]
Yleisurheilu 23 18 13 54
Nyrkkeily 8 9 26 43
Kreikkalais-roomalainen paini 5 8 7 20
Painonnosto 5 6 21 32
Miekkailu 4 9 9 22
Ammunta 4 3 5 12
Soutu 3 3 10 16
Mäkihyppy 3 3 1 7
Taidelajit 3 2 3 8
Nykyaikainen viisiottelu 3 0 0 3
Maastohiihto 2 1 2 5
Ratsastus 1 3 2 6
Uinti 1 3 2 6
Jalkapallo 1 2 0 3
Telinevoimistelu 1 1 2 4
Purjehdus 1 0 3 4
Lentopallo 1 0 2 3
Melonta 0 6 12 18
Pyöräily 0 6 3 9
Vapaapaini 0 1 4 5
Jousiammunta 0 1 1 2
Ampumahiihto 0 1 0 1
Yhdistetty 0 0 1 1
Puolan mitalit kesäolympialaisissa 1948–2012[muokkaa | muokkaa wikitekstiä]
1948 0 0 1 1 34.
1952 1 2 1 4 20.
1956 1 4 4 9 17.
1960 4 6 11 21 9.
1964 7 6 10 23 7.
1968 5 2 11 18 11.
1972 7 5 9 21 7.
1976 7 6 13 26 6.
1980 3 14 15 32 10.
1988 2 5 9 16 20.
1992 3 6 10 19 19.
1996 7 5 5 17 11.
2000 6 5 3 14 14.
2004 3 2 5 10 23.
2008 3 6 1 10 20.
2012 2 2 6 10 30.
Official Website of the Olympic Movement Kansainvälinen Olympiakomitea. Viitattu 28.11.2008. (englanniksi)
Puolan mitalistit talviolympialaisissa 2010 2010 The Vancouver Organizing Committee for the 2010 Olympic and Paralympic Winter Games. Viitattu 28.3.2010. (englanniksi)
Puola Lontoon kesäolympialaisissa 2012 Sports Reference. Viitattu 28.2.2014. (englanniksi)
Puola Sotšin talviolympialaisissa 2014 Organizing Committee of the XXII Olympic Winter Games and XI Paralympic Winter Games of 2014 in Soc. Viitattu 28.2.2014. (englanniksi)
Noudettu kohteesta ”https://fi.wikipedia.org/w/index.php?title=Puola_olympialaisissa&oldid=14095552”
Sivua on viimeksi muutettu 9. kesäkuuta 2014 kello 21.15.